เรื่องร้องเรียน: หน้าฝนกำลังมา  ผมเห็นป้ายโครงการก่อสร้างที่แจ้งว่าระยะเวลา เอานั่งร้านลงในน้ำ  มันหมดเวลาไปหลายเดือนแล้ว   เกินกำหนดการก่อสร้างนานแล้ว  และคลองนี้ยังไม่เห็นมีการเตรียมพร้อมรองรับน้ำฝน เห็นสองข้างฝั่งคลองมีต้นไม้ลงมาปกคลุม  อยากทราบว่าเกิดอะไรขึ้นทำไมถึงไม่เอาเสาออกจากน้ำ จะเป็นการกีดขวางทางน้ำหรือไม่เพราะเข้าสู่หน้าฝนแล้ว  และกำหนดการก็เกินมาหลายเดือนแล้ว  ใครรับผิดชอบตรวจงานครับ  มีการรับผลประโยชน์กันหรือไม่ทำไมถึงปล่อยให้เกินเวลามานานหลายเดือน
การดำเนินการของเจ้าหน้าที่: จากข้อร้องเรียนดังกล่าว สำนักระบายน้ำขอเรียนชี้แจงว่าตามรูปถ่ายดังกล่าวเป็นส่วนหนึ่งของโครงการก่อสร้างอุโมงค์ระบายน้ำคลองทวีวัฒนา บริเวณคอขวด ซึ่งผู้รับจ้างคือ บริษัทเนาวรัตน์พัฒนาการ จํากัด (มหาชน) ระยะเวลาก่อสร้างเริ่มตั้งแต่ 8 ธันวาคม 2564 สิ้นสุดสัญญาวันที่ 21 พฤศจิกายน 2567 ต้องขอขอบคุณในความหวังดีของพี่น้องประชาชนที่ให้ความสนใจในการร่วมสอดส่องและให้ความเห็น ทางสำนักการระบายน้ำ ขอนำเรียนชี้แจงดังนี้  การก่อสร้างนั่งร้านชั่วคราว (Plat Form) และกำแพงกันดิน (Sheet Pile) ตามรูปที่ถ่ายส่งมาบริเวณคลองทวีวัฒนาตัดคลองภาษีเจริญเป็นงานส่วนหนึ่งของโครงการก่อสร้างอุโมงค์ระบายน้ำคลองทวีวัฒนา บริเวณคอขวด วัตถุประสงค์เพื่อเตรียมพื้นที่สำหรับก่อสร้างกำแพงกันดิน (Diaphragm wall) ซึ่งจะใช้เป็นกำแพงกันดินถาวรของสถานีสูบน้ำใต้ดิน ซึ่งจะรับน้ำจากคลองทวีวัฒนาด้านเหนือของสะพานเพชรเกษม ปากซอยเพชรเกษม 69 แต่เนื่องจากทางโครงการฯ ได้มีการปรับแผนงานก่อสร้าง ทำให้ช่วงระยะเวลาก่อสร้างกำแพงกันดินดังกล่าวถูกเลื่อนออกไป จึงยังไม่สามารถรื้อถอนนั่งร้านชั่วคราวและกำแพงกันดิน (Sheet Pile) ในบริเวณคลองภาษีเจริญดังกล่าวได้  ทั้งนี้การก่อสร้างนั่งร้านชั่วคราวก่อสร้างโดยการปักเสาเหล็กรูปตัว H ขนาด 300 X 300 มิลลิเมตร ลงไปในคลองและวางแผ่นเหล็กเป็นพื้นบนเสาเหล็ก ซึ่งน้ำในคลองทวีวัฒนาสามารถไหลผ่านเสาเหล็กไปลงคลองภาษีเจริญได้ตามปกติ ไม่เป็นอุปสรรคต่อการระบายน้ำแต่อย่างใด จากการคำนวณทางชลศาสตร์ พบว่าการก่อสร้างนั่งร้านดังกล่าวจะสูญเสียพื้นที่หน้าตัดคลองเพียง 0.90 เมตร เมื่อเทียบกับหน้าตัดคลองบริเวณนั้นซึ่งกว้าง 12.61 เมตร คิดเป็นพื้นที่ที่สูญเสียร้อยละ 7.13 และจากรายการคำนวณ เมื่อทำการติดตั้งนั่งร้านชั่วคราวทั้งระบบ จะทำให้น้ำยกตัวสูงขึ้นเพียง 4 เซนติเมตรเท่านั้น  และปัจจุบันทางสำนักระบายน้ำได้ให้โครงการก่อสร้างได้ดำเนินการจัดเตรียมพื้นที่ บริเวณตลิ่งคลองทั้ง 2 ด้านแล้วเสร็จ ซึ่งทางสำนักระบายน้ำ ไม่ได้นิ่งนอนใจในการเตรียมความพร้อมในการรับมือกับฝนที่จะตกมาในอนาคตอันใกล้นี้ นอกจากการเตรียมตลิ่งแล้ว ทางสำนักการระบายน้ำได้จัดเตรียมติดตั้งเครื่องผลักดันน้ำ พร้อมทั้งก่อสร้างแนวกันน้ำชั่วคราวข้างคลองภาษีเจริญ เพื่อบริหารจัดการน้ำคลองภาษีเจริญให้สามารถระบายน้ำได้อย่างเต็มศักยภาพตลอดฤดูฝนปี 2566 นี้ พร้อมกันนี้ท...
ความเห็นของผู้แจ้ง: จากคำอธิบายชี้แจง  เหตุผลในการเลื่อนการทำงาน  เราพอเข้าใจได้  ทั้งที่เห็นการทำงานที่ล่าช้าและเหมือนกับไม่มีบุคลากรในการทำงาน  จากที่ดูทุกวัน เหมือนกับการทำงานที่ไม่เร่งด่วน   แต่เราจะถือว่าท่านรับปากแล้วว่าน้ำจะไม่ท่วมเข้าบ้านเรือนทั้งสองฝั่ง เหมือนกับเหตุการณ์ที่ไม่กี่ปีมีการลืมเปิดรับายน้ำจนเข้าท่วมบ้านเรือน   ขอบคุณที่ท่านชี้แจงครับ
พื้นที่: แขวงหนองแขม เขตหนองแขม กรุงเทพมหานคร